BUDŽETA GROZĪJUMA NR. 2 PROJEKTS 2013. GADA VISPĀRĒJAIS BUDŽETS VISPĀRĒJS IEŅĒMUMU DOKUMENTS IZDEVUMU KOPSAVILKUMS PA IEDAĻĀM III iedaļa — Komisija /* COM/2013/0183 final - 2013/ () */





BUDŽETA GROZĪJUMA NR. 2 PROJEKTS 2013. GADA VISPĀRĒJAIS BUDŽETS VISPĀRĒJS IEŅĒMUMU DOKUMENTS IZDEVUMU KOPSAVILKUMS PA IEDAĻĀM III iedaļa — Komisija Ņemot vērā: – Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu, – Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam[1], un jo īpaši tās 41. pantu, – Eiropas Savienības 2013. finanšu gada vispārējo budžetu, kas pieņemts 2012. gada 12. decembrī[2], – budžeta grozījuma Nr. 1/2013 projektu[3], kas pieņemts 2013. gada 18. martā, Eiropas Komisija ar šo iesniedz budžeta lēmējinstitūcijai 2013. gada budžeta grozījuma Nr. 2 projektu. IZMAIŅAS IEŅĒMUMU UN IZDEVUMU KOPSAVILKUMĀ PA IEDAĻĀM Izmaiņas ieņēmumu un izdevumu kopsavilkumā pa iedaļām ir pieejamas Eur-Lex tīmekļa vietnē (http://eur-lex.europa.eu/budget/www/index-lv.htm). Izmaiņas šajā kopsavilkumā angļu valodā informācijas nolūkos ir pievienotas kā budžeta pielikums. SATURS 1. Ievads.. 5 2. Ieņēmumu pieaugums.. 5 3. Vispārīgais konteksts – Maksājumu apropriāciju deficīts.. 6 4. Papildu maksājumi pa finanšu shēmas izdevumu kategorijām... 7 4.1. 1.a kategorija „Konkurētspēja izaugsmei un nodarbinātībai”. 7 4.2. 1.b izdevumu kategorija "Kohēzija izaugsmei un nodarbinātībai". 10 4.3. 2. kategorija „Dabas resursu saglabāšana un apsaimniekošana”. 12 4.4. 3.a kategorija – "Brīvība, drošība un tiesiskums". 13 4.5. 3.b izdevumu kategorija — "Pilsonība". 14 4.6. 4. izdevumu kategorija – "ES nozīme pasaules līmenī". 15 5. Secinājums.. 17 6. Kopsavilkuma tabula pa finanšu shēmas izdevumu kategorijām... 18 1. Ievads 2013. gada budžeta grozījuma Nr. 2 projekts (BGP) ietver šādus elementus: ¾ prognozes pieaugums citiem ieņēmumiem no soda naudām un līgumsodiem EUR 290 miljonu apmērā; ¾ maksājumu apropriāciju palielinājums par EUR 11,2 miljardiem daudzgadu finanšu shēmas (DFS) kategorijās 1.a, 1.b, 2., 3.a, 3.b un 4. Tas ir ar mērķi apmierināt vajadzības saistību izpildei līdz gada beigām, lai varētu izpildīt pienākumus, kas izriet no iepriekšējām un pašreizējām saistībām, novērstu finansiālas sankcijas un nodrošinātu, ka līdzekļu saņēmēji var saņem līdzekļus, kas paredzēti saskaņotajos ES politikas virzienos, kuriem attiecīgās saistību apropriācijas Parlaments un Padome ir apstiprinājuši iepriekšējo gadu budžetos. Pieprasītās papildu maksājumu apropriācijas ļaus samazināt neizpildīto saistību apjomu (reste à liquider, RAL) un samazinās risku, ka maksājumiem pagarina termiņu, tādējādi pārmērīgi palielinot 2014. gada neapmaksāto rēķinu apjomu. Saskaņā ar Finanšu regulas 41. panta 2. punktu pieprasījumā par papildu maksājumu apropriācijām ņem vērā iekšējās pārdales iespējas, un tādēļ tajā atspoguļo maksājumu līmeņa neto pieaugumu, kas ir nepieciešams, lai apmierinātu vajadzības gada beigās visā 2013. gada budžetā. Savukārt palielinātie ieņēmumi no soda naudām un līgumsodiem mazinās BGP Nr. 2/2013 ietekmi uz dalībvalstu iemaksām, kas pamatojas uz NKI. Pieprasīto maksājumu apropriāciju kopsumma ir EUR 11 225,2 miljoni, tādējādi pieejamā nepiešķirto līdzekļu rezerve saskaņā ar daudzgadu finanšu shēmas 2013. gada maksājumu maksimālo robežu ir EUR 14,8 miljoni, ko ir plānots izmantot, lai segtu zināmos pieprasījumus, kas jau iesniegti ES Solidaritātes fonda izmantošanai. Pieprasīto maksājumu apropriācijas ļaus no 2013. gada budžeta segt visas juridiskās saistības, kas palikušas neizpildītas 2012. gada beigās, un arī tās, kas rodas 2013. gadā. Tas ļaus izvairīties no jebkādas pārmērīgas to maksājumu vajadzību pārcelšanas uz 2014. gadu, kuras būtu jāsedz 2013. finanšu gadā. Tā kā “N + 3” noteikums par atbrīvošanos no saistībām saskaņā ar kohēzijas politiku beidzas šogad, pieredze liek Komisijai uzskatīt, ka tā saņems palielinātu maksājumu pieprasījumu skaitu pašās gada beigās, kas būs pārāk vēlu, lai veiktu maksājumu. Šie pieprasījumi tiks izpildīti 2014. gada sākumā. Pieprasījums EUR 11 225,2 miljonu apmērā ir sīki izklāstīts turpmāk. Tādējādi maksājumu apropriāciju līmenis ļoti pietuvinās DFS 2013. gada maksājumu maksimālajai robežai. Šis priekšlikums nozīmē, ka turpmākus budžeta grozījumus vēlāk šā gada laikā var ierosināt tikai, pieprasot veikt grozījumus DFS (kam būtu vajadzīga vienprātība Padomē). Saskaņā ar pašreizējiem un paredzamiem apstākļiem Komisija neplāno pieprasīt papildu maksājumu apropriācijas 2013. gadā. 2. Ieņēmumu pieaugums Pieņemtā 2013. gada budžeta ieņēmumu 7 1 nodaļā “Soda naudas budžeta ieņēmumu daļā” ir sniegta ieņēmumu sākotnējā aplēse EUR 100 miljonu apmērā no soda naudām un līgumsodiem. Ņemot vērā summas, kuras šogad līdz šim ir iekasētas vai, paredzams, ka tiks iekasētas, tiek ierosināts sākotnējo prognozi par ieņēmumiem no soda naudām un līgumsodiem palielināt par EUR 290 miljoniem, no kuriem EUR 270 miljoni attiecas uz soda naudām (ieņēmumu 7 1 0 pants) un EUR 20 miljoni uz soda maksājumiem, kas uzlikti dalībvalstij (ieņēmumu 7 1 2 pants). Saskaņā ar Finanšu regulas 83. pantu Komisija summas no sodanaudām, sodiem un sankcijām reģistrē kā budžeta ieņēmumus, tiklīdz Eiropas Savienības Tiesa vairs nevar atcelt lēmumus par to uzlikšanu. Ieņēmumu pieaugums no soda naudām un līgumsodiem attiecīgi samazinās šā budžeta grozījuma projekta ietekmi uz dalībvalstu iemaksām, kas pamatojas uz NKI. Komisija 2013. gada aprīlī ierosinās vēlreiz pārskatīt budžeta ieņēmumu daļu, lai iekļautu budžetā pārpalikumu, kas radies, izpildot 2012. gada budžetu, un ko iekļaus 2013. gada budžetā kā ieņēmumus saskaņā ar Finanšu regulas 18. pantu. 3. Vispārīgais konteksts – Maksājumu apropriāciju deficīts 3.1 Pieņemtais budžets 2013. gadam – zems maksājumu sākumpunkts Apstiprinātajā 2013. gada budžetā maksājumu apropriāciju līmenis ir noteikts EUR 132,8 miljardi, kas ir par EUR 5 miljardiem mazāk nekā Komisijas budžeta projekta priekšlikumā un par EUR 2,9 miljardiem mazāk nekā 2012. gada budžeta maksājumu galīgais līmenis, tādējādi radot ļoti saspringtu situāciju maksājumiem jau 2013. gada sākumā un maksājumu apropriāciju deficītu agrāk nekā pagājušajā gadā. Tas darīts, zinot, ka Komisijas maksājumu apropriāciju pieprasījums 2013. gada budžeta projektā bija balstīts uz pieņēmumu, ka 2012. finanšu gada maksājumu vajadzības tiks pilnībā segtas 2012. gadā, lai neradītu pārmērīgu nesamaksāto maksājumu pieprasījumu skaitu gada beigās. Tomēr budžeta grozījumā Nr. 6/2012 apstiprinātās papildu maksājumu apropriācijas tika samazinātas par EUR 2,9 miljardiem, salīdzinot ar Komisijas ierosināto summu, un neatbilst visu saņemto maksājumu pieprasījumu apmēram. 3.2 Deklarācijas, kas pievienotas 2013. gada pieņemtajam budžetam Vienojoties samazināt maksājumu apropriāciju līmeni 2013. gadam salīdzinājumā ar Komisijas budžeta projektu, Eiropas Parlaments un Padome ar Komisiju kopīgā paziņojumā, ko parakstīja 2012. gada 10. decembrī, "lūdz Komisiju saskaņā ar Līgumu sākt vajadzīgās darbības un, konkrētāk, budžeta grozījumā pieprasīt papildu maksājumu apropriācijas, ja 2013. gada budžetā iekļautās apropriācijas nebūs pietiekamas, lai segtu izdevumus, kas paredzēti 1.a izdevumu apakškategorijā (Konkurētspēja izaugsmei un nodarbinātībai), 1.b izdevumu apakškategorijā (Kohēzija izaugsmei un nodarbinātībai), 2. izdevumu kategorijā (Dabas resursu saglabāšana un apsaimniekošana), 3. izdevumu kategorijā (Pilsonība, brīvība, drošība un tiesiskums) un 4. izdevumu kategorijā (ES nozīme pasaules līmenī)". Padome un Eiropas Parlaments no savas puses apņēmās “nostāju par budžeta grozījumu projektu pieņemt pēc iespējas drīzāk, lai izvairītos no jebkādiem iztrūkumiem maksājumu apropriācijās”. Turklāt Eiropas Parlaments un Padome vienojās par kopīgu paziņojumu par 2012. gada maksājumu vajadzībām, jo budžeta grozījumā Nr. 6/2012 apstiprinātās papildu maksājumu apropriācijas tika samazinātas par EUR 2,9 miljardiem, salīdzinot ar Komisijas ierosināto summu, un neatbilda visu saņemto maksājumu pieprasījumu apmēram. Šā kopīgā paziņojuma ietvaros Komisija apņēmās “2013. gada sākumā nākt klajā ar budžeta grozījuma projektu, kura vienīgais mērķis būs segt 2012. gada apturētos pieprasījumus, tiklīdz šāda apturēšana tiks atcelta, un citas nenokārtotās juridiskās saistības, neskarot 2013. gada budžeta pienācīgu izpildi”. Līdzīgi Padome un Eiropas Parlaments apņēmās “pēc iespējas drīz pieņemt nostāju par šo budžeta grozījuma projektu, lai segtu visas nenokārtotās saistības”. Ņemot vērā šos divus paziņojumus, konsekvences un pareizas finanšu pārvaldības iemeslu vadīta Komisija tagad iesniedz budžeta grozījumu projektu, kas aptver maksājumu vajadzības šajās izdevumu kategorijās, sniedzot budžeta lēmējinstitūcijai pilnīgu pārskatu par atjauninātām maksājumu vajadzībām līdz gada beigām, cik vien iespējams gada sākumā un, ļaujot Savienības budžetam uzņemties finanšu saistības pret valsts un vietējām iestādēm, kā arī citiem līdzekļu galīgajiem saņēmējiem pieņemamā termiņā. 3.3 Pārskatītās maksājumu vajadzības 2013. gadā Komisija ir veikusi rūpīgu vajadzību novērtējumu, lai izpildītu saistības 2013. gadā. Tādējādi šā budžeta grozījuma projekta mērķis ir pielāgot pieejamo maksājumu apropriāciju līmeni pa budžeta pozīcijām, lai novērstu atklāto maksājumu iztrūkumu. Attiecībā uz papildu maksājumu apropriāciju sadalījumu pa daudzgadu finanšu shēmas izdevumu kategorijām EUR 9,0 miljardi (kas atbilst 80 % no visiem papildu līdzekļiem) tiek pieprasīti 1.b izdevumu kategorijai, savukārt vēl papildu EUR 2,2 miljardi sedz vajadzības citās izdevumu kategorijās (skatīt turpmāk tabulā). Miljonos EUR Maksājumu apropriācijas pa daudzgadu finanšu shēmas izdevumu kategorijām || 2013. gada budžets (ieskaitot BGP Nr. 1) || BGP Nr. 2 || BGP Nr. 2 daļa || Ierosinātais palielinājums salīdzinājumā ar 2013. gada budžeta projektu || 2013. gada budžetu (ieskaitot BGP Nr. 1) 1.a || Konkurētspēja izaugsmei un nodarbinātībai || 11 904,0 || 982,6 || 8,8 % || -5,0 % || 8,3 % 1.b || Kohēzija izaugsmei un nodarbinātības kohēzija || 47 348,4 || 9 001,1 || 80,2 % || 15,1 % || 19,0 % 2 || Dabas resursu saglabāšana un apsaimniekošana || 57 487,0 || 608,5 || 5,4 % || 0,3 % || 1,1 % 3.a || Brīvība, drošība un tiesiskums || 917,7 || 128,4 || 1,1 % || 12,8 % || 14,0 % 3.b || Pilsonība || 639,1 || 15,2 || 0,1 % || -0,2 % || 2,4 % 4 || ES nozīme pasaules līmenī || 6 409,4 || 489,5 || 4,4 % || -5,1 % || 7,6 % 5 || Administrācija || 8 430,4 || || || || 6 || Kompensācijas || 75,0 || || || || Kopā || 133 211,0 || 11 225,2 || 100,0 % || 4,8 % || 8,4 % No tām kategorijās 1.a, 2., 3.a, 3.b un 4. || 77 357,2 || 2 224,1 || 19,8 % || -0,9 % || 2,9 % Kā redzams tabulā, neskaitot 1.b izdevumu kategoriju, papildu maksājumu apropriāciju pieprasījums citās izdevumu kategorijās kopā ir nedaudz mazāks par attiecīgo pieprasīto maksājumu apropriāciju līmeni 2013. gada budžeta projektā. Tas liecina, ka Komisija ir rūpīgi vēlreiz izvērtējusi savas maksājumu vajadzības. Tomēr 3.a izdevumu kategorija ir īpašs gadījums, vajadzību novērtējums līdz gada beigām ir licis Komisijai pieprasīt papildu maksājumu apropriācijas salīdzinājumā ar 2013. gada budžeta projektu, jo īpaši, lai ņemtu vērā arvien pieaugošās vajadzības pēc starpposma un galīgiem maksājumiem četros Solidaritātes un migrācijas plūsmu pārvaldības fondos. Turpmākajās sadaļās izklāstīta atjaunināto maksājumu apropriāciju vajadzību līdz gada beigām neto ietekme pa DFS izdevumu kategorijām. 4. Papildu maksājumi pa finanšu shēmas izdevumu kategorijām 4.1. 1.a kategorija „Konkurētspēja izaugsmei un nodarbinātībai” Maksājumu apropriāciju līmenis 2013. gada pieņemtajā budžetā 1.a izdevumu kategorijai ir par EUR 177,5 miljoniem mazāks nekā maksājumu apropriāciju līmenis, kas apstiprināts galīgajā budžetā 2012. gadam, un par EUR 1,7 miljardiem mazāks nekā Komisija pieprasīja 2013. gada budžeta projektā. Taču saskaņā ar iepriekšējo gadu tendenci saistību apropriāciju līmenis 1.a izdevumu kategorijai 2013. gada budžetā palielinās par 4,8 % attiecībā pret 2012. gada budžetu. Turklāt maksājumu apropriāciju īstenošana 2012. gadā bija ievērojami lielāka nekā iepriekšējos gados, kas liecina par programmu īstenošanu vietējā līmenī. Šie fakti, ko papildina rūpīga īpašo vajadzību izpēte atsevišķās budžeta pozīcijās, pamato vajadzību pēc ievērojama maksājumu apropriāciju palielinājuma 2013. gadā. Kopējais pieprasījums maksājumu apropriāciju palielinājumam 1.a izdevumu kategorijā ir EUR 982,6 miljoni, kas sadalīti šādi: Budžeta pozīcija || Nosaukums || Maksājumi (miljonos EUR) 02 02 01 || Konkurētspējas un jauninājumu pamatprogramma — Uzņēmējdarbības un jauninājumu programma || 60,000 02 02 15 || Eiropas Zemes novērošanas programma (GMES) || 10,500 02 03 01 || Iekšējā tirgus darbība un attīstība, jo īpaši paziņošanas, sertificēšanas un nozaru tuvināšanas jomā || 0,650 02 03 04 01 || Atbalsts standartizācijas darbībām, ko veic CEN, Cenelec un ETSI || 1,900 02 04 01 01 || Kosmosa pētniecība || 34,500 02 04 01 02 || Drošības pētniecība || 50,000 02 04 01 03 || Zinātniskā izpēte saistībā ar transportu (Galileo) || 40,000 02 05 01 || Eiropas satelītu navigācijas programmas (EGNOS un Galileo) || 20,000 04 05 01 || Eiropas Globalizācijas pielāgošanās fonds (EGF) || 13,000 08 02 01 || Sadarbība – Veselība || 200,000 08 03 01 || Sadarbība – Pārtika, lauksaimniecība un zivsaimniecība, un biotehnoloģija || 65,000 08 05 01 || Sadarbība – Enerģētika || 20,000 08 06 01 || Sadarbība – Vide (tostarp klimata pārmaiņas) || 40,000 08 08 01 || Sadarbība – Sociālekonomiskās zinātnes un humanitārās zinātnes || 12,495 08 10 01 || Idejas || 35,000 08 13 01 || Iespējas – Pētniecība mazo un vidējo uzņēmumu (MVU) vajadzībām || 20,000 08 14 01 || Iespējas – Zināšanu reģioni || 2,727 08 15 01 || Iespējas – Pētniecības potenciāls || 0,805 08 16 01 || Iespējas – Zinātne sabiedrībā || 8,000 08 18 01 || Iespējas – Riska dalīšanas finanšu mehānisms (RSFF) || 0,751 08 21 01 || Euratom – Kodola skaldīšana un aizsardzība pret radiāciju || 7,150 08 22 03 01 || EK sestās pamatprogrammas (2003.–2006. gads) pabeigšana || 7,804 09 03 01 || Konkurētspējas un inovācijas pamatprogramma – Informācijas un komunikāciju tehnoloģijas politikas atbalsta programma (IKT PAP) || 32,000 09 04 01 01 || Atbalsts sadarbībai pētniecības jomā saistībā ar informācijas un komunikāciju tehnoloģijām (IKT – Sadarbība) || 85,000 10 02 01 || Kopīgā pētniecības centra (KPC) darbības, kas nav saistītas ar kodolenerģētiku || 2,000 10 03 01 || Kopīgā pētniecības centra (JRC) darbības kodolenerģētikā || 2,000 10 05 01 || Kodoliekārtu ekspluatācijas pārtraukšana un atkritumu apsaimniekošana || 4,000 12 04 01 || Īpaši pasākumi finanšu pakalpojumu, finanšu pārskatu un revīzijas jomā || 1,443 14 02 01 || Iekšējā tirgus īstenošana un attīstība || 0,500 14 04 02 || Muita 2013 || 9,000 14 05 03 || Fiscalis programma līdz 2013. gadam || 6,000 15 02 02 || Erasmus Mundus || 6,000 15 02 22 || Mūžizglītības programma || 120,000 15 07 77 || Cilvēki || 45,000 26 03 01 01 || Eiropas valstu pārvaldes iestāžu sadarbspējas risinājumi (ISA) || 10,000 29 02 03 || Savienības statistikas programmas 2008.–2012. gadam pabeigšana || 9,376 Kopā || 982,601 Pētniecības pamatprogrammas – EUR 678,2 miljoni Pieprasījums pēc papildu maksājumu apropriācijām 1.a izdevumu kategorijai ir galvenokārt saistīts ar pētniecības pamatprogrammu maksājumu vajadzībām, ko ievērojami samazināja pieņemtajā 2013. gada budžetā. Maksājumu vajadzību līdz gada beigām pārskatīšana, ko veica 2013. gada martā, kopumā apstiprināja 2013. gada budžeta projektā iekļauto Komisijas pieprasījumu, ņemot vērā arī to, ka faktiskā izpilde 2012. gadā par 11 % pārsniedza 2011. gada izpildes līmeni. Tāpēc ir ierosināts palielināt maksājumu līmeni virknei pētniecības budžeta pozīciju. Tas ļaus Komisijai apmierināt tās vajadzības attiecībā uz starpposma maksājumiem un galīgajiem maksājumiem, kā arī attiecībā uz priekšfinansējuma maksājumiem, lai ievērotu maksājumu termiņus, kā noteikts jaunajā Finanšu regulā, jo īpaši attiecībā uz piešķiršanas termiņiem un maksājumu termiņiem. Ir svarīgi, lai Komisija laicīgi varētu parakstīt dotācijas nolīgumus, kas paredzēti 2013. gadā, jo liels skaits ieinteresēto personu (universitātes, zinātniskās pētniecības iestādes, MVU un nozaru pārstāvji) ir atkarīgi no ES atbalsta, lai turpinātu pētniecības projektus. Aizkavējoties šo dotāciju nolīgumu parakstīšanai, tiktu pārtraukts jau tā sarežģītais plānošanas un programmu izstrādes process, kas novestu pie kavēšanās ar zinātnieku pieņemšanu darbā, radītu grūtības ar to pieejamību un konsorciju nestabilitāti, un būtu pretrunā ES prioritārajiem mērķiem. Konkurences un jauninājumu pamatprogramma – EUR 92,0 miljoni Ievērojami samazinātais pieņemtais budžets 2013. gadam ir radījis situāciju, ka CIP –Uzņēmējdarbības un inovāciju programmai (EIP) un CIP – Informācijas un komunikāciju tehnoloģijas politikas atbalsta programmai (IKT PAP) maksājumu apropriācijas, visticamāk, izbeigsies attiecīgi 2013. gada jūnijā un septembrī. Pieprasītās papildu apropriācijas ļaus Komisijai apmierināt tās vajadzības attiecībā uz priekšfinansējuma maksājumiem par saistībām, ko parakstīja 2012. gadā, kā arī attiecībā uz starpposma maksājumiem un galīgajiem maksājumiem, ievērojot maksājumu termiņus, kā noteikts jaunajā Finanšu regulā, jo īpaši attiecībā uz piešķiršanas termiņiem un maksājumu termiņiem. Nepalielinot maksājumu apropriācijas ekoinovācijas un uzņēmējdarbības projektiem, līdz 2013. gada jūnijam izveidotos starpposma un galīgo maksājumu pārrāvums spēkā esošajiem līgumiem un dotāciju nolīgumiem. Tas savukārt radītu būtisku kaitējumu saņēmējiem, kas daudzos gadījumos ir Eiropas mazie un vidējie uzņēmumi (MVU). Par visiem šiem līgumiem uzkrātos procenti par novēlotiem maksājumiem, līdz kļūtu pieejamas papildu apropriācijas. GMES un Galileo – EUR 30,5 miljoni Sāk darboties divas galvenās Eiropas navigācijas satelītu sistēmas (GMES un EGNOS-Galileo), un ir nepieciešamas papildu maksājumu apropriācijas (EUR 10,5 miljoni GMES un EUR 20 miljoni EGNOS-Galileo), lai apmaksātu līgumus, jo īpaši Eiropas Kosmosa aģentūras (EKA) nolīgumus, saistībā ar satelītiem, palaišanu, uz zemes izvietotajiem dienestiem un darbībām. Bez maksājumu papildinājuma EKA nesaņems paredzēto līdzekļu apjomu un maksājumi darbuzņēmējiem aizkavēsies. Tas radītu kavēšanos programmu īstenošanā, un darbības uzsākšana būtu jāatliek līdz 2014. gada beigām, turklāt pieaugtu izmaksas. Eiropas Globalizācijas pielāgošanās fonds (EGF) – EUR 13,0 miljoni Pieņemtajā 2013. gada budžetā EGF pozīcijā bija paredzētas maksājumu apropriācijas EUR 50 miljonu apmērā. Taču Komisijai jau ir iesniegti EGF pieteikumi, kas pārsniedz šo summu. Lai segtu maksājumu vajadzības saistībā ar šiem pieteikumiem, tiek prasīts maksājumu apropriāciju palielinājums EUR 13,0 miljonu apmērā. Mūžizglītība un Erasmus Mundus – EUR 126,0 miljoni Pieņemtajā 2013. gada budžetā salīdzinājumā ar budžeta projektu apvienojās saistību apropriāciju palielinājums Mūžizglītībai un Erasmus Mundus ar maksājumu apropriāciju samazinājumu. Ņemot vērā augsto maksājumu īstenošanas līmeni pēdējos gados, ir ierosināts saskaņot šo programmu maksājumu līmeni ar 2012. gada izpildes līmeni, ņemot vērā palielināto saistību līmeni 2013. gadā. Tāpēc tiek pieprasītas papildu maksājumu apropriācijas EUR 120,0 miljonu apmērā Mūžizglītībai un EUR 6,0 miljonu apmērā Erasmus Mundus. Bez šīm papildu apropriācijām Komisija nevarēs piešķirt darbības apropriācijas valstu aģentūrām. Tādējādi tām nāktos saskarties ar nopietnām grūtībām, lai īstenotu decentralizētu rīcību. Citas programmas un pasākumi – EUR 42,9 miljoni Maksājumu vajadzību pārskatīšana ir apstiprinājusi maksājumu pieprasījumus, kas iekļauti 2013. gada budžeta projektā vairākām citām programmām 1.a izdevumu kategorijā, jo īpaši finanšu pakalpojumu, iekšējā tirgus, muitas un nodokļu un statistikas jomā. Iepriekšējais šo programmu īstenošanas līmenis ir augsts, un ir paredzams, ka dažās programmās maksājumu apropriācijas izbeigsies jau šā gada sākumposmā, kas savukārt var radīt pamatu procentiem par novēlotiem maksājumiem. 4.2. 1.b izdevumu kategorija "Kohēzija izaugsmei un nodarbinātībai" Kopējais pieprasījums maksājumu apropriāciju palielinājumam 1.b izdevumu kategorijā ir EUR 9 miljoni, kas sadalīti šādi: Budžeta pozīcija || Nosaukums || Maksājumi (miljonos EUR) 04 02 01 || Eiropas Sociālā fonda (ESF) pabeigšana – 1. mērķis (2000.–2006. gads) || 860,000 04 02 17 || Eiropas Sociālais fonds (ESF) – Konverģence || 1 620,000 04 02 19 || Eiropas Sociālais fonds (ESF) – Reģionālā konkurētspēja un nodarbinātība || 773,000 13 03 01 || Eiropas Reģionālās attīstības fonda (ERAF) pabeigšana – 1. mērķis (2000.–2006. gads) || 515,000 13 03 04 || Eiropas Reģionālās attīstības fonda (ERAF) pabeigšana – 2. mērķis (2000.–2006. gads) || 86,000 13 03 06 || Programmas “Urban” pabeigšana (2000.–2006. gads) || 0,150 13 03 16 || Eiropas Reģionālās attīstības fonds (ERAF) – Konverģence || 1 797,000 13 03 18 || Eiropas Reģionālās attīstības fonds (ERAF) – Reģionālā konkurētspēja un nodarbinātība || 833,000 13 03 19 || Eiropas Reģionālās attīstības fonds (ERAF) – Eiropas teritoriālā sadarbība || 182,000 13 04 01 || Kohēzijas fonds – Iepriekšējo projektu pabeigšana (līdz 2007. gadam) || 250,000 13 04 02 || Kohēzijas fonds || 2 085,000 Kopā || 9 001,150 2000.—2006. gada programmu slēgšana – EUR 1711 miljoni Attiecībā uz iepriekšējā perioda 2000.—2006. gadam programmu pabeigšanu Komisija ir gatava veikt galīgā atlikuma maksājumus par daudzām programmām. Taču attiecīgās apropriācijas dažādās atbilstošajās budžeta pozīcijās ir vai nu pilnībā izlietotas, vai drīzumā tiks izlietotas. Komisija plāno pabeigt lielāko daļu struktūrfondu programmu šajā gadā. Tādēļ ir nepieciešams palielināt maksājumu apropriācijas 2013. gada budžetā par EUR 1,7 miljardiem, lai nepamatoti neaizkavētu 2000.—2006. gada programmu slēgšanas procesu un neapgrūtinātu 2014. gada budžetu ar pieprasījumiem par programmu slēgšanu. Taču tas neattiecas uz Kohēzijas fondu, kuram 2000.—2006. gada laikposmā piemēroja atšķirīgus noteikumus. Jau savā budžeta grozījuma Nr. 6/2012 projektā Komisija bija norādījusi trūkstošo summu aptuveni EUR 1,4 miljardu apmērā 1.b izdevumu kategorijas programmām, kas bija gatavas slēgšanai 2012. gadā, no kuriem EUR 0,3 miljardi tika pārvietoti gada beigās. Atlikusī 2012. gada summa aptuveni EUR 1,1 miljarda apmērā bija jāsedz no 2013. gada budžeta. Tādējādi 2013. gada marta sākumā 2013. gada budžeta maksājumu apropriācijas atsevišķās budžeta pozīcijās struktūrfondu 2000.—2006. gada programmu slēgšanai un mērķiem jau bija (gandrīz) pilnībā īstenotas – īstenošanas rādītāji ESF mērķim Nr. 1 un ERAF mērķim Nr. 1 bija 100 %, Urban – 97 % un ERAF mērķim Nr. 2 – 94 %. Taču tagad slēgšanai ir gatavas vēl citas struktūrfondu programmas, kam nepieciešama papildu summa EUR 1461 miljons, lai segtu maksājumu vajadzības saistībā ar neapstrīdētajām summām, pamatojoties uz slēgšanas dokumentu detalizētu analīzi. Attiecībā uz Kohēzijas fonda iepriekšējo projektu pabeigšanu 2013. gada marta sākumā ir īstenoti 37 % no maksājumu apropriācijām šajā 2013. gada budžeta pozīcijā. Papildu summa EUR 250 miljonu apmērā ir nepieciešama, lai segtu prognozētās maksājumu vajadzības saistībā ar projektu slēgšanu līdz gada beigām. 2007.–2013. gada programmas – EUR 7290 miljoni Attiecībā uz 2007.–2013. gada programmām pirms pagājušā gada beigām tika saņemti maksājumu pieprasījumi EUR 16,2 miljardu apmērā, ko jāsedz no pieejamām apropriācijām 2013. gada budžetā. Attiecīgi no EUR 45,2 miljardiem, kas 2013. gada budžetā paredzēti 2007.–2013. gada programmām, tikai EUR 28,9 miljardi paliek pieejami maksājumu pieprasījumiem, ko iesniegs 2013. gadā. 2012. gadā Komisija saņēma maksājumu pieprasījumus aptuveni EUR 50,6 miljardu apmērā. Paredzams, ka 2013. gadā iesniegtie maksājuma pieprasījumi pārsniegs šo EUR 50,6 miljardu summu, jo “n + 3” noteikuma izbeigšanās liks dalībvalstīm, kas iepriekš guvušas labumu no šā noteikuma, iesniegt 2013. gada beigās maksājumu pieprasījumus, kas aptvers līdz pat diviem ikgadējiem maksājumiem. Tas turklāt būtu saskaņā ar tendenci, kas novērota pēdējos trīs gados, kuru laikā maksājumu pieprasījumi ievērojami palielinājās gadu no gada. Dalībvalstu prognozes 2013. gadam, kas iesniegtas 2012. gada septembrī un samazinātas par 20 %, ņemot vērā pieredzi par prognožu precizitāti, liek domāt, ka līdz gada beigām, visticamāk, tiks saņemti maksājumu pieprasījumi aptuveni EUR 55 miljardu apmērā. Kā iepriekš paskaidrots, šis apjoms būtu saskaņā ar Komisijas pašas vajadzību novērtējumu. Tomēr maksājumu pieprasījumu iesniegšanas ikmēneša profils šogad varētu ievērojami atšķirties, jo “n + 3” noteikuma izbeigšanās var novest pie tā, ka liela daļa maksājumu pieprasījumu tiks nosūtīti gada pēdējās dienās, jo dalībvalstis mēģinās samazināt saistību atcelšanas risku. Šādas novēlotas prasības Komisija nevar paspēt izskatīt līdz gada beigām. Kopumā bez pietiekama palielinājuma starpība starp 2013. gadā pieejamām maksājumu apropriācijām un paredzamajiem maksājumu pieprasījumiem 2013. gada beigās izraisīs ievērojamu nesamaksāto saistību atlikumu. Tas radītu nesamērīgu slogu 2014. gada budžetam un salīdzinājumā ar likumīgi paredzētajiem termiņiem uz vairākiem mēnešiem aizkavētu dalībvalstu iesniegto maksājumu pieprasījumu samaksu. Pamatojoties uz iepriekš aprakstītajiem pieņēmumiem, Komisija pieprasa EUR 7,3 miljardus papildu maksājumu apropriācijas. Pieprasītais palielinājums ietver summu aptuveni EUR 1,4 miljardu apmērā, ko noteikusi Komisija, sagatavojot budžeta grozījuma Nr. 6/2012 projektu, par kuru pārtraukšana vai apturēšana jau ir atcelta vai drīz tiks atcelta. Nesamaksātie pieprasījumi, ko pārnes no 2012. gada, veido ievērojamu daļu no 2013. gada budžeta apropriācijām, kas svārstās no 24 % Kohēzijas fondam, 29 % ERAF – Konverģences mērķim, 36 % ESF – Konverģences mērķim, 60 % ESF – Reģionālās konkurētspējas mērķim un 62 % ERAF – Teritoriālās sadarbības mērķim līdz 90 % ERAF – Reģionālās konkurētspējas mērķim. Pieprasītais palielinājums kopā EUR 7290 miljoni ir vajadzīgs, lai segtu paredzamās maksājumu vajadzības, nepārceļot pārmērīgu nesamaksāto pieprasījumu skaitu uz 2014. gadu. Bez šā palielinājuma ir sagaidāms, ka budžeta pozīcijas būs pilnībā īstenotas jau pirmajā pusgadā vai vēlākais līdz 2013. gada rudens sākumam. 4.3. 2. kategorija „Dabas resursu saglabāšana un apsaimniekošana” Kopējais pieprasījums maksājumu apropriāciju palielinājumam 2. izdevumu kategorijā ir EUR 608,5 miljoni, kas sadalīti šādi: Budžeta pozīcija || Nosaukums || Maksājumi (miljonos EUR) 05 04 02 01 || Eiropas Lauksaimniecības virzības un garantiju fonda Virzības nodaļas darbības beigšana – 1. mērķa reģioni (2000.–2006. gads) || 95,916 05 04 02 02 || Īpašās programmas mieram un saskaņai Ziemeļīrijā un Īrijas robežapgabalos pabeigšana (2000.–2006. gads) || 2,189 05 04 05 01 || Lauku attīstības programmas || 460,000 07 03 07 || LIFE+ (vides finanšu instruments, 2007.–2013. gads) || 10,000 11 06 12 || Eiropas Zivsaimniecības fonds (EZF) – Konverģences mērķis || 33,995 11 06 13 || Eiropas Zivsaimniecības fonds (EZF) – Ar konverģences mērķi nesaistīti pasākumi || 6,390 Kopā || 608,490 05 04 02 01 ¾Eiropas Lauksaimniecības virzības un garantiju fonda Virzības nodaļas darbības beigšana — 1. mērķa reģioni (2000.–2006. gads) (EUR 95,9 miljoni) Savā budžeta grozījuma Nr. 6/2012 projektā Komisija norādīja summu aptuveni EUR 110 miljoni, kas bija nepieciešama, lai turpinātu veco programmu slēgšanu, jo īpaši Portugālē. Tā kā šis palielinājums 2012. gadā netika piešķirts un 2013. gadā nav paredzētas apropriācijas šajā budžeta pozīcijā, Komisija ierosina papildinājumu EUR 95,9 miljonu apmērā. Starpību ar summu, kas norādīta pagājušajā gadā, segs ar piešķirtiem ieņēmumiem. 05 04 02 02 ¾Īpašās programmas mieram un saskaņai Ziemeļīrijā un Īrijas robežapgabalos pabeigšana – Miers (2000.–2006. gads) (EUR 2,2 miljoni) Šis palielinājums ir vajadzīgs, lai turpinātu šīs programmas slēgšanu. 05 04 05 01 — Lauku attīstības programmas (EUR 460 miljoni) Aplēse par maksājumu vajadzībām šajā budžeta pozīcijā ir palielināta, ņemot vērā Komisijas jaunāko īstenošanas analīzi attiecībā uz Lauku attīstības programmām. Maksājumu pieprasījumi par 2012. gada pēdējo ceturksni (Q4) ir jāsedz no 2013. gada budžeta, un to summa ir EUR 4,7 miljardi. Tas ir apmēram 37 % no pieejamām apropriācijām 2013. gada budžetā, tādējādi līdz 2013. gada beigām paliek pāri tikai EUR 7,8 miljardi, kas noteikti nav pietiekama summa, lai apmierinātu vajadzības līdz gada beigām. Pirmā ceturkšņa izdevumu deklarācija un dalībvalstu prognozes līdz gada beigām, kas iesniegtas 2013. gada janvārī, liecina, ka kopējais maksājumu vajadzību līmenis sasniegs EUR 14,7 miljardus. Tomēr attiecībā uz kohēzijas politiku Komisija, pamatojoties uz pieredzi, ir koriģējusi un samazinājusi dalībvalstu prognozes. Aptuveni 20 % ir atvilkti no 1. un 2. ceturkšņa prognozēm, bet 3. ceturksnī pieprasījumu aplēsei ir izmantota iepriekšējos gados faktiski deklarētā summa, jo šis rādītājs ir samērā stabils. Lauku attīstības programmām tiek ierosināts palielinājums EUR 460 miljoni, ņemot vērā iepriekš minēto dalībvalstu prognožu korekciju, maksājumus EUR 101 miljona apmērā par nesamaksātajiem pieprasījumiem un aplēstos piešķirtos ieņēmumus aptuveni EUR 200 miljonu apmērā. Bez šī palielinājuma daļa no dalībvalstu deklarācijām par 2013. gada trešo ceturksni paliktu nesamaksātas, netiktu ievēroti maksājuma termiņi un pieaugtu 2014. gadā veicamie maksājumi. 07 03 07 ¾LIFE+ (vides finanšu instruments — 2007.-2013. gads) (EUR 10,0 miljoni) Maksājumu apropriāciju īstenošana LIFE + 2012. gadā ir ievērojami palielinājusies, kas liecina par to, ka programma ir sasniegusi vajadzīgo īstenošanas tempu. Pārskats par maksājumu vajadzībām 2013. gadā ir apstiprinājis, ka ir nepieciešamas papildu maksājumu apropriācijas salīdzinājumā ar 2012. gada budžetu, lai apstrādātu otros priekšfinansējuma maksājumus un veiktu galīgos maksājumus, jo lielāks skaits rīcības dotāciju sasniedz īstenošanas posma beigas (parasti no 3 līdz 7 gadiem). 11 06 12 — Eiropas Zivsaimniecības fonds – Konverģences mērķis (EUR 34,0 miljoni) Maksājumu vajadzības ir atkārtoti izvērtētas, ņemot vērā Komisijas jaunāko Eiropas Zivsaimniecības fonda īstenošanas analīzi. Šis izvērtējums apstiprināja vajadzības, kas jau bija norādītas 2013. gada budžeta projektā. Attiecībā uz kohēzijas politiku vajadzības ir ievērojami palielinājušās nesamaksāto maksājumu pieprasījumu dēļ 2012. gada beigās (kas veido 100 % no 2013. gada budžeta apropriācijām), kas būs jāsedz no 2013. gada budžeta. Bez šī palielinājuma daļa no maksājumu pieprasījumiem 2013. gadā paliktu nesamaksāti, netiktu ievēroti maksājumu termiņi un pieaugtu 2014. gadā veicamo nesamaksāto maksājumu skaits. 11 06 13 — Eiropas Zivsaimniecības fonds – Ar konverģences mērķi nesaistīti pasākumi (EUR 6,4 miljoni) Maksājumu vajadzības ir atkārtoti izvērtētas, ņemot vērā Komisijas jaunāko Eiropas Zivsaimniecības fonda īstenošanas analīzi. Šis izvērtējums apstiprināja vajadzības, kas jau bija norādītas 2013. gada budžeta projektā. Attiecībā uz kohēzijas politiku vajadzības ir ievērojami palielinājušās nesamaksāto maksājumu pieprasījumu dēļ 2012. gada beigās (kas veido 60 % no 2013. gada budžeta apropriācijām), kas būs jāsedz no 2013. gada budžeta. Bez šī palielinājuma daļa no maksājumu pieprasījumiem 2013. gadā paliktu nesamaksāti, netiktu ievēroti maksājumu termiņi un pieaugtu 2014. gadā veicamo nesamaksāto maksājumu skaits. 4.4. 3.a kategorija – "Brīvība, drošība un tiesiskums" Kopējais pieprasījums maksājumu apropriāciju palielinājumam 3.a izdevumu kategorijā ir EUR 128,35 miljoni, kas sadalīti šādi: Budžeta pozīcija || Nosaukums || Maksājumi (miljonos EUR) 18 02 04 || Šengenas Informācijas sistēma (SIS II) || 3,000 18 02 06 || Ārējo robežu fonds || 21,000 18 02 09 || Eiropas Atgriešanās fonds || 27,000 18 03 03 || Eiropas Bēgļu fonds (EBF) || 30,000 18 03 05 || Eiropas Migrācijas tīkls || 1,000 18 03 09 || Trešo valstu piederīgo integrācijas fonds || 28,500 18 03 14 02 || Eiropas Patvēruma atbalsta birojs – Iemaksa 3. sadaļā || 1,500 18 03 17 || Sagatavošanas darbība – Atbalsts bēgļu pārvietošanai ārkārtas situācijās || 0,650 18 05 08 || Terorisma novēršana, gatavība teroristu uzbrukumiem un to seku pārvarēšana || 2,000 18 05 09 || Noziedzības novēršana un cīņa pret noziedzību || 12,500 18 08 01 || Prince — Brīvības, drošības un tiesiskuma telpa || 1,200 Kopā || 128,350 Solidaritāte un migrācijas plūsmu pārvaldība – EUR 107,5 miljoni Pieprasīto maksājumu apropriāciju palielinājums četriem Solidaritātes un migrācijas plūsmu pārvaldības fondiem (Ārējo robežu fonds, Eiropas Atgriešanās fonds, Eiropas Trešo valstu valstspiederīgo integrācijas fonds un Eiropas Bēgļu fonds), kā arī Eiropas Migrācijas tīklam aptver atjauninātās starpposma un galīgo maksājumu vajadzības par 2011. un 2012. gada dotācijām un līgumiem, kā arī priekšfinansējuma maksājumus par 2012. un 2013. gada uzaicinājumiem. Ir ņemta vērā arī priekšvēsture, jo daži priekšfinansējuma maksājumi par 2012. gadu tika atlikti, kas vēl vairāk palielina vajadzību pēc palielinājuma 2013. gadā. Pieprasītās summas ir aprēķinātas, pieņemot, ka “Šengenas rezerve” pašlaik 2013. gada budžetā tiks atcelta, un tāpēc rezervētās summas kļūs pieejamas. Drošība un brīvību garantēšana – EUR 14,5 miljoni Pieprasītais maksājumu apropriāciju palielinājums Terorisma novēršanai, gatavībai teroristu uzbrukumiem un to seku pārvarēšanai un Noziedzības novēršanai un cīņai pret noziedzību aptver atjauninātās starpposma un galīgo maksājumu vajadzības par 2011. un 2012. gada dotācijām un līgumiem, kā arī priekšfinansējuma maksājumus par 2012. un 2013. gada uzaicinājumiem. Pieprasītās summas ir aprēķinātas, pieņemot, ka “Šengenas rezerve” tiks atcelta, un tāpēc rezervētās summas kļūs pieejamas. Citas programmas un pasākumi – EUR 6,35 miljoni Pārskats par maksājumu vajadzībām 2013. gadā, ņemot vērā arī faktisko īstenošanu 2012. gadā, ir apstiprinājis maksājumu pieprasījumus, kas iekļauti budžeta projektā attiecībā uz Šengenas Informācijas sistēmu (SIS II) un Prince — Brīvības, drošības un tiesiskuma telpu. Attiecībā uz SIS-II pieprasītā summa ir aprēķināta, pieņemot, ka rezerve, kas saistīta ar programmas īstenošanas progresu, un uzdevumu deleģēšana eu.LISA aģentūrai tiks atcelta, un tāpēc rezervētā summa kļūs pieejama. 4.5. 3.b izdevumu kategorija — "Pilsonība" Kopējais pieprasījums maksājumu apropriāciju palielinājumam 3.b izdevumu kategorijā ir EUR 15,15 miljoni, kas sadalīti šādi: Budžeta pozīcija || Nosaukums || Maksājumi (miljonos EUR) 09 02 06 || Sagatavošanas darbība – “Erasmus” žurnālistiem || 0,150 15 04 44 || Programma "Kultūra" (2007.–2013. gads) || 3,500 15 04 66 01 || MEDIA 2007 – Programma Eiropas audiovizuālās nozares atbalstam || 2,500 17 03 06 || Savienības rīcība veselības jomā || 9,000 Kopā || 15,150 Pieprasītais 3.b izdevumu kategorijas maksājumu apropriāciju palielinājums attiecas uz programmām Kultūra, Media un Veselība. Attiecībā uz programmām Kultūra un Media tas ir galvenokārt saistīts ar maksājumu apropriāciju iztrūkumu 2012. gadā, jo tādējādi priekšfinansējuma maksājumi nobīdījās uz 2013. gadu. Turklāt nobeiguma ziņojumi par Media programmu ierodas ātrāk, nekā sākotnēji paredzēts, kas izraisa paātrinātu projektu īstenošanu. Visbeidzot, pieprasītais palielinājums Veselības programmai atbilst augstajam īstenošanas līmenim 2012. gadā, kad pierāda programmas absorbcijas spējas. 4.6. 4. izdevumu kategorija – "ES nozīme pasaules līmenī" Kopējais pieprasījums maksājumu apropriāciju palielinājumam 4. izdevumu kategorijā ir EUR 489,5 miljoni, kas sadalīti šādi: Budžeta pozīcija || Nosaukums || Maksājumi (miljonos EUR) 04 06 01 || Pirmspievienošanās palīdzības instruments (IPA) – Cilvēkresursu attīstība || 35,500 13 05 02 || Pirmspievienošanās palīdzības instruments (IPA) – Reģionālās attīstības elements || 127,000 13 05 03 02 || Kandidātvalstu un iespējamo kandidātvalstu pārrobežu sadarbība un dalība struktūrfondu starptautiskajās un starpreģionālajās sadarbības programmās – Iemaksa no 4. pozīcijas || 7,000 19 04 01 || Eiropas demokrātijas un cilvēktiesību instruments (EIDHR) || 20,000 19 06 01 01 || Gatavība un reakcija krīzes situācijās (Stabilitātes instruments) || 42,000 19 06 02 01 || Darbības riska mazināšanas un sagatavotības jomā saistībā ar ķīmiskiem, bioloģiskiem un kodolmateriāliem vai aģentiem (Stabilitātes instruments) || 6,000 19 06 03 || Starpreģionu darbības cīņā ar organizēto noziedzību, cilvēku tirdzniecību, kritisko infrastruktūru aizsardzībai, sabiedrības veselības apdraudējuma novēršanai un cīņai pret terorismu (Stabilitātes instruments) || 5,000 19 08 01 01 || Eiropas kaimiņattiecības un partnerība, finansiālā sadarbība ar Vidusjūras reģiona valstīm || 10,000 19 08 01 02 || Eiropas kaimiņattiecības un partnerība, finansiālā palīdzība Palestīnai, miera procesam un UNRWA || 70,000 19 08 01 03 || Eiropas kaimiņattiecības un partnerība, finansiālā sadarbība ar Austrumeiropas valstīm || 35,000 19 09 01 || Sadarbība ar Latīņamerikas jaunattīstības valstīm || 20,000 19 10 01 01 || Sadarbība ar Āzijas jaunattīstības valstīm || 10,000 20 02 03 || Tirdzniecības palīdzība — Daudzpusējas iniciatīvas || 2,000 21 03 01 || Attīstības nevalstiskie dalībnieki || 10,000 21 03 02 || Vietējo iestāžu attīstība || 7,000 21 05 02 || Vispasaules fonds AIDS, tuberkulozes un malārijas apkarošanai (GFATM) || 5,000 21 06 02 || Attiecības ar Dienvidāfriku || 10,000 22 02 07 01 || Reģionālās un horizontālās programmas || 22,000 23 02 01 || Humānā palīdzība || 43,000 23 02 02 || Pārtikas palīdzība || 3,000 Kopā || 489,500 Pirmspievienošanās palīdzības instruments (IPA) – EUR 191,5 miljoni Pieprasīto maksājumu apropriāciju palielinājumu IPA programmām (Cilvēkresursu attīstība, Reģionālā attīstība, Pārrobežu sadarbība un Reģionālās un horizontālās programmas) galvenokārt ir izraisījis 2012. gadā saņemto nesamaksāto maksājumu pieprasījumu līmenis un atjauninātās prognozes par maksājumu pieprasījumiem, kas tiks saņemti 2013. gadā, turklāt ir jāizvairās no “N + 3” saistību atcelšanas riska, ņemot vērā, ka pieņemtajā budžetā salīdzinājumā ar budžeta projektu ir ievērojami samazinātas maksājumu apropriācijas. Pieprasītās summas šajā budžeta grozījuma projektā ir aprēķinātas, pieņemot, ka tiks apstiprinātas papildu maksājumu apropriācijas, kas pieprasītas IPA programmām („Lauku attīstība” un “Pārejas posma un iestāžu veidošanas atbalsts ”) BGP Nr. 1/2013 (Horvātija). Eiropas kaimiņattiecību un partnerības instruments (EKPI) – EUR 115 miljoni Pieprasīto maksājumu apropriāciju palielinājumu EKPI (Vidusjūras valstis, Palestīna un Austrumeiropa) galvenokārt ir izraisījis lielais šo budžeta pozīciju maksājumu apropriāciju samazinājums pieņemtajā budžetā salīdzinājumā ar budžeta projektu. Tajā pašā laikā 2011. un 2012. gada budžetā tika piešķirtas papildu saistību apropriācijas saistībā ar šo pozīciju nostiprināšanu saskaņā ar Eiropas kaimiņattiecību politikas pārskatīšanu un grozījumu vēstuli Nr. 1/2012. Jo īpaši šajos gados izveidoja programmu “Atbalsts partnerībai, reformām un iekļaujošai izaugsmei” (SPRING) un veicināšanas programmas “Austrumu partnerības integrācija un sadarbība” (EaPIC). Maksājumu apropriāciju vajadzības atjaunināja 2013. gada janvārī saskaņā ar galveno mītņu un delegāciju regulārajiem gada beigu ziņojumiem. Pašreizējās aplēses par vajadzībām līdz gada beigām ir pamatotas uz viskonservatīvāko delegāciju pieprasījumiem, un apropriāciju patēriņš kaimiņattiecību pozīcijās pēdējos divos gados ir bijis 100 %. Ja netiks piešķirts palielinājums, dažu veidu maksājumiem uzkrāsies procenti. Cita veida maksājumiem, piemēram, lieliem budžeta atbalsta maksājumiem, kavēšanās gadījumā neuzkrājas procenti, taču tas kaitē nestabilajām partnervalstu ekonomikām un mūsu politiskajām attiecībām ar šīm valstīm. Attīstības sadarbības instruments (DCI) – EUR 62,0 miljoni Pieprasīto maksājumu apropriāciju palielinājumu DCI (galvenokārt saistībā ar Latīņameriku, Āziju un Dienvidāfriku, kā arī ar nevalstiskajiem dalībniekiem un Vietējo iestāžu attīstību) galvenokārt ir izraisījis maksājumu apropriāciju iztrūkums 2012. gadā, kā rezultātā maksājumus atlika. Rezultātā paredzams, ka dažām programmām maksājumu apropriācijas izbeigsies 2013. gada trešajā ceturksnī. Visbeidzot, pieprasītais maksājumu apropriāciju palielinājums Vispasaules veselības fondam lielākoties skaidrojams ar to, ka šā fonda iemaksu maksājumiem ir jāatbilst saistību apjomam. Stabilitātes instruments (IfS) – EUR 53,0 miljoni Pieprasīto maksājumu apropriāciju palielinājums Stabilitātes instrumentam galvenokārt ir saistīts ar maksājumu apropriāciju iztrūkumu 2012. gadā, kā rezultātā atlika maksājumus EUR 10 miljonu apmērā, apvienojumā ar maksājumu apropriāciju ievērojamo samazinājumu pieņemtajā 2013. gada budžetā. Papildu maksājumu apropriāciju pieprasījums ir paredzēts, lai segtu pastāvošās līgumsaistības ar ārējiem partneriem, kā arī augsta līmeņa obligātos avansa maksājumus. Eiropas Demokrātijas un cilvēktiesību instruments (EIDHR) – EUR 20,0 miljoni Pieprasīto maksājumu apropriāciju palielinājums Demokrātijas un cilvēktiesību instrumentam galvenokārt ir saistīts ar maksājumu apropriāciju iztrūkumu 2012. gadā, kā rezultātā maksājumus atlika. Tādējādi maksājumu īstenošanas līmenis 2013. gada marta sākumā jau sasniedza 40 %, un pastāv risks, ka programmai vairs nebūs maksājumu apropriāciju jau 2013. gada trešajā ceturksnī. Humānā palīdzība – EUR 46,0 miljoni Pieprasīto maksājumu apropriāciju palielinājums Humānajai palīdzībai un Pārtikas palīdzībai lielākoties skaidrojams ar to, ka maksājumu līmenis 2013. gada budžetā ir par EUR 80 miljoniem mazāks nekā saistību līmenis, turpretim maksājumu īstenošana vēsturiski ir bijusi gandrīz 100 % no saistību apropriācijām, un ar 2012. gada beigās neizpildīto saistību līmeņa pieaugumu. Šā iemesla dēļ 2013. gada marta sākumā jau ir īstenoti 34 % no pieņemtajā 2013. gada budžetā piešķirtajām maksājumu apropriācijām. Turklāt pasliktinoties situācijai krīžu reģionos, piemēram, Mali, Sahelā, Sīrijā un Āfrikas ragā, 2013. gadā, iespējams, atkal būs jāizmanto rezerve palīdzībai ārkārtas gadījumos. Citas programmas un pasākumi – EUR 2,0 miljoni Pieprasīto maksājumu apropriāciju palielinājums Tirdzniecības atbalstam lielākoties skaidrojams ar to, ka papildu maksājumi ir vajadzīgi, lai īstenotu pašreizējās un turpmākās saistības 2013. gada budžetā, ņemot vērā ievērojami samazinātos maksājumus pieņemtajā budžetā salīdzinājumā ar budžeta projektu. 5. Secinājums Pārskatītās maksājumu vajadzības 2013. gada budžetā atklāja ievērojamu maksājumu apropriāciju iztrūkumu EUR 11,2 miljardu apmērā. Pēc šā BGP Nr. 2/2013 saskaņā ar daudzgadu finanšu shēmā 2013. gadam paredzēto maksājumu maksimālo robežu paliks pieejami vēl EUR 14,8 miljoni, kurus paredzēts izmantot, lai segtu maksājumu vajadzības par virkni saistīto pieteikumu, ko saņēmis ES Solidaritātes fonds (ESSF). Ar nosacījumu, ka tiks saņemts atbilstības apliecinājums, Komisija drīzumā iesniegs budžeta grozījuma projektu saistībā ar priekšlikumu izmantot ESSF. 6. Kopsavilkuma tabula pa finanšu shēmas izdevumu kategorijām Finanšu shēmas izdevumu kategorija/apakškategorija || Pārskatītā finanšu shēma 2013. gadam || 2013. gada budžets (ieskaitot BGP Nr. 1/2013) || BGP Nr. 2/2013 || 2013. gada budžets (ieskaitot BGP Nr. 1-2/2013) SA || MA || SA || MA || SA || MA || SA || MA 1. ILGTSPĒJĪGA IZAUGSME || || || || || || || || 1.a Konkurētspēja izaugsmei un nodarbinātībai || 15 670 000 000 || || 16 168 150 291 || 11 904 027 361 || || 982 600 734 || 16 168 150 291 || 12 886 628 095 Rezerve || || || 1 849 709 || || || || 1 849 709 || 1.b Kohēzija izaugsmei un nodarbinātībai || 54 974 000 000 || || 54 958 049 037 || 47 348 394 736 || || 9 001 150 000 || 54 958 049 037 || 56 349 544 736 Rezerve || || || 15 950 963 || || || || 15 950 963 || Kopā || 70 644 000 000 || || 71 126 199 328 || 59 252 422 097 || || 9 983 750 734 || 71 126 199 328 || 69 236 172 831 Rezerve[4] || || || 17 800 672 || || || || 17 800 672 || 2. DABAS RESURSU SAGLABĀŠANA UN APSAIMNIEKOŠANA || || || || || || || || Tostarp ar tirgu saistītie izdevumi un tiešie maksājumi || 48 583 000 000 || || 43 956 548 610 || 43 934 188 711 || || || 43 956 548 610 || 43 934 188 711 Kopā || 61 310 000 000 || || 60 159 241 416 || 57 487 002 491 || || 608 490 470 || 60 159 241 416 || 58 095 492 961 Rezerve || || || 1 150 758 584 || || || || 1 150 758 584 || 3. PILSONĪBA, BRĪVĪBA, DROŠĪBA UN TIESISKUMS || || || || || || || || 3.a Brīvība, drošība un tiesiskums || 1 703 000 000 || || 1 440 827 200 || 917 683 652 || || 128 350 000 || 1 440 827 200 || 1 046 033 652 Rezerve || || || 262 172 800 || || || || 262 172 800 || 3.b Pilsonība || 746 000 000 || || 738 364 000 || 639 099 615 || || 15 150 000 || 738 364 000 || 654 249 615 Rezerve || || || 7 636 000 || || || || 7 636 000 || Kopā || 2 449 000 000 || || 2 179 191 200 || 1 556 783 267 || || 143 500 000 || 2 179 191 200 || 1 700 283 267 Rezerve || || || 269 808 800 || || || || 269 808 800 || 4. ES NOZĪME PASAULES LĪMENĪ || 9 595 000 000 || || 9 583 118 711 || 6 409 414 260 || || 489 500 000 || 9 583 118 711 || 6 898 914 260 Rezerve[5] || || || 275 996 289 || || || || 275 996 289 || 5. ADMINISTRĀCIJA || 9 095 000 000 || || 8 430 690 740 || 8 430 365 740 || || || 8 430 690 740 || 8 430 365 740 Rezerve[6] || || || 750 309 260 || || || || 750 309 260 || 6. KOMPENSĀCIJA || 75 000 000 || || 75 000 000 || 75 000 000 || || || 75 000 000 || 75 000 000 Rezerve || || || || || || || || KOPĀ || 153 168 000 000 || 144 285 000 000 || 151 553 441 395 || 133 210 987 855 || || 11 225 241 204 || 151 553 441 395 || 144 436 229 059 Rezerve[7][8] || || || 2 464 673 605 || 11 240 012 145 || || || 2 464 673 605 || 14 770 941 [1] OV L 298, 26.10.2012., 1. lpp. [2] OV L 66, 8.3.2013., 1. lpp. [3] COM(2013) 156. [4] Eiropas Globalizācijas pielāgošanās fonds (EGF) nav ietverts 1.a izdevumu kategorijas rezerves aprēķinā (500 miljoni euro). [5] 2013. gada 4. izdevumu kategorijas rezervē nav ņemtas vērā apropriācijas, kas saistītas ar rezervi palīdzībai ārkārtas gadījumos (EUR 264,1 miljons). [6] Lai aprēķinātu 5. izdevumu kategorijas rezervi salīdzinājumā ar maksimālo robežu, ir ņemta vērā 1. zemsvītras piezīme 2007.–2013. gada finanšu shēmā par summu 86 miljonu euro apmērā personāla iemaksām pensiju shēmā. [7] Vispārējā rezervē saistībām nav ņemtas vērā apropriācijas, kas saistītas ar Eiropas Globalizācijas pielāgošanās fondu (EUR 500 miljoni), rezervi palīdzībai ārkārtas gadījumos (EUR 264,1 miljons) un personāla iemaksām pensiju shēmā (EUR 86 miljoni). [8] Vispārējā rezervē maksājumiem nav ņemtas vērā apropriācijas, kas saistītas ar rezervi palīdzībai ārkārtas gadījumos (EUR 80 miljoni) un personāla iemaksām pensiju shēmā (EUR 86 miljoni).